President Ilves avaldas kaastunnet Afganistanis langenud nooremseersant Herdis Sikka lähedastele
30.08.2010
“Ma langetan pea leinas ja mures, mälestades Eesti vaprat sõdurit, Afganistanis langenud nooremseersant Herdis Sikkat,” kirjutas president Toomas Hendrik Ilves Herdis Sikka omastele saadetud kaastundekirjas.
“Kurjus, millega Eesti kaitseväelased seal kodust kaugel silmitsi seisavad, näitas end taas traagilisel viisil, võttes teilt tubli poja ja venna ning Eesti riigilt tubli sõduri, kelle missiooniks oli rahulik ja edukas Afganistan, meie kõigi turvalisem tulevik,” kirjutas riigipea.
“Ulatan teile neil raskeil päevil oma kaastundekäe ning soovin, et me kõik tahaksime ja oskaksime oma mõtetes olla toeks nii Herdis Sikka lähedastele kui ka tema relvavendadele, kes jätkavad teenistust Afganistanis,” kirjutas president Ilves.
Vabariigi Presidendi Kantselei avalike suhete osakond